jkorsvik/nowiki_second_scrape_merged huggingface dataset:
Gabons kvinnelandslag i fotball

Gabons kvinnelandslag i fotball representerer Gabon i internasjonale kamper. 
Gabons kvinnelandslags historie er sterkt påvirket av lagets tendens til å trekke seg fra kamper. I kvalifiseringen til Afrikamesterskapet i 2000 trakk laget seg fra andre kvalifiseringskamp mot den kontinentale stormakten Kamerun, etter å ha tapt den første 0-3. I 2000 spilte de en privatlandskamp mot Ekvatorial-Guinea, og Gabon vant 3-0 mot den blivende afrikamesteren i dennes debutkamp.
I kvalifiseringen til Afrikamesterskapet i 2002 spilte Gabon mot São Tomé og Príncipe, og de vant komfortabelt, og kom til andre kvalifiseringsrunde. Der møtte de nok en gang Kamerun, og etter en hederlig 0-0 hjemme, tapte Gabon 0-4 borte. Deretter, i kvalifiseringen til 2004-mesterskapet var Gabon automatisk kvalifisert stil neste runde, men trakk laget sitt, på tross av at motstanderen Den demokratiske republikken Kongo også gjorde det. Dette medførte at Mali kvalifiserte seg som beste taper.
I 2006 skulle Gabon arrangere mesterskapet i september, men i april trakk de seg av «organisasjonsmessige årsaker». Dermed var laget nok en gang ute av Afrikamesterskapet. I det neste mesterskapet var Gabon ikke engang påmeldt, men Gabon stilte til kvalifiseringen til mesterskapet i 2010, der de tapte mot Elfenbenskysten i første runde.


== Referanser ==
Carl Stousland

Carl Stousland (født 25. oktober 1860 i Skien, død 23. august 1941) var en norsk kjøpmann, bankmann, konsul og politiker (V, senere uavhengig). Han var sentral i handelslivet og lokalpolitikken i Skien i en årrekke, og var bl.a. ordfører i Skien. Han representerte byen på Stortinget i fem perioder.


== Familie ==
Stousland var sønn av skipskaptein Hans Jacob Stousland (1828–1913) og Hedvig Ibsen (1832–1920), og var dermed nevø av Henrik Ibsen og fetter av statsminister Sigurd Ibsen.
Som sin onkel, Henrik Ibsen, var Carl Stousland en liten, sirlig mann, velkjent i Oslo som i Skien. Det blir sagt at han yndet å gå med en blomst i knappehullet.  


== Forretningsvirksomhet ==
Fra 1874 arbeidet han i onkelen Ole P. Ibsens kolonialforretning i Skien, og i 1885 overtok han butikken. Fra 1888 drev han egen assuranseforretning i byen, og fra 1912 til 1932 var han børskommissær i Skien. I 1911 ble han britisk visekonsul. Stousland var stifter og formann i Skiens Kjøbmannsforening fra 1888, og fra 1912 var han formann i Skiens handelskammer.


== Politikk ==
Stousland ble valgt inn i Skien bystyre i 1888 og satt frem til 1919. Han satt i formannskapet i flere år, og i periodene 1897–1899 og 1917–1919 var han også ordfører. Stousland ble vararepresentant (suppleant) for Venstre på Stortinget for Skien i 1895, og fikk fra 1898 fast plass. Han satt på Stortinget frem til 1909, i alle perioder i Næringskomiteen. Han kom tilbake på Stortinget i perioden 1919–1921, da som uavhengig representant.
Rundt 1915 kjempet Stousland iherdig for å få til en jernbane/ferje-forbindelse mellom Brevik og Fredrikshavn i Danmark.
I et intervju i anledning 80-årsdagen, uttalte Stousland at hans to største merkesaker hadde vært arbeidet for Bratsbergbanen til Skien og stiftelsen av Den Norske Handelsstands understøttelsesforening til hjelp for vanskeligstilte. 


== Veldedighet ==
Stousland og hans søsken opprettet et hjem for eldre sjøfolk i Langesund.  
Til minne om sin mor testamenterte Stousland dessuten sin private eiendom «Villa Hedvig», til hvile og rekreasjonshjem for gifte og ugifte norske kvinner som på grunn av utslitthet eller sykdom hadde behov for hvile og pleie. 


== Referanser ==


== Kilder ==
«Carl Stousland». Norsk samfunnsvitenskapelig datatjeneste. Arkivert fra originalen 3. mars 2016. Besøkt 10. oktober 2010. 


== Eksterne lenker ==
(no) Carl Stousland hos Norsk senter for forskningsdata
Johanna Elisabeth av Slesvig-Holsten-Gottorp

Johanna Elisabeth (født 24. oktober 1712 på Gottorp slott, død 30. mai 1760 i Paris), var regent av Anhalt-Zerbst og kjent som mor til Katarina den store.


== Biografi ==
Hun var datter av fyrstbiskop Christian August av Slesvig-Holsten-Gottorp og Albertine Friederike av Baden-Durlach, og dermed søster til fyrstbiskop Carl August og kong Adolf Fredrik av Sverige. Hun giftet seg med Christian August av Anhalt-Zerbst, som besteg tronen til Anhalt-Zerbst i 1742. 
I 1744 fulgte hun med sin eldste datter til Russland, hvor hun i to år oppholdt seg ved tsarina Elisabeths hoff. Johanna ble innblandet i intriger og spionasje, og endte med å bli utvist fra hoffet før bryllupet hadde stått. Hun ble siden nektet skriftlig kontakt med sin datter. 
I 1744 døde ektemannen, og hun ble dermed regent for sin mindreårlige sønn i Anhalt-Zerbst. Denne ble erklært myndig i 1752. I 1758, under syvårskrigen, flyktet hun til Paris hvor hun slo seg ned som grevinne av Oldenborg. Der døde hun to år senere, 47 år gammel. Den 22. desember 1760 ble hun begravet ved siden av sin ektemann i fyrstegravkammeret ved Zerbst slott (fra 1948 flyttet til Bartholomeuskirken).


== Barn ==
Sophie Auguste Frederike (1729–1796) gift med Peter III av Russland, storfyrste og senere tsar
Wilhelm Christian Friedrich (1730–1742), arveprins til Anhalt
Friedrich August (1734–1793), senere fyrste av Anhalt-Zerbst
Auguste Christine Charlotte (1736)
Elisabeth Ulrike (1742–1745)


== Referanser ==
Konfliktåret 1906

Konfliktåret 1906 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1906.


== Pågående konflikter ==
Den filippinsk-amerikanske krig (1899-1913)
USA, Macabebe-speiderne på den ene siden
Filippinene, Sultanatet Sulu, Katipunan, Moro på andre siden.
Folkemordet på herero- og namafolket (1904-1908)


== Hendelser ==
Den andre Genèvekonvensjonen vedtas.


== Fødsler ==


== Dødsfall ==
…


== Eksterne lenker ==
(en) 1906 in military history – kategori av bilder, video eller lyd på Commons
Konfliktåret 1907

Konfliktåret 1907 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1907.


== Pågående kriger ==
Den filippinsk-amerikanske krig (1899-1913)
USA, Macabebe-speiderne på den ene siden
Filippinene, Sultanatet Sulu, Katipunan, Moro på andre siden.
Folkmordet på herero- og namafolkene (1904-1907)


== Hendelser ==
18. oktober – Haag-konvensjonen av 1907


== Fødsler ==


== Dødsfall ==
…
Bjarne T. Salberg

Bjarne Tormod Salberg (født 12. oktober 1930 i Stjørdal, død 7. desember 1999) var en norsk avisredaktør.
Han hadde artium fra Orkdal landsgymnas fra 1951, lærerutdannelse fra Levanger lærerskole fra 1956 samt mellomfag i norsk og tysk fra Universitetet i Trondheim. Etter lærerskolen var Salberg lærer i Borre frem til 1961, da han kom tilbake til Stjørdal som lærer ved Stjørdal realskole, senere Halsen ungdomsskole. Han begynte som frilansjournalist i Stjørdalens Blad i 1953, og skrev også for Gjengangeren og Adresseavisen. Salberg var redaktør i Stjørdalens Blad 1975–1992.Han var styreformann i Idrettslaget Stjørdals-Blink 1980–1982, styreformann i Nord-Trøndelag Avisforening fra 1988, formann i Stjørdal kommunale ungdoms- og idrettsutvalg samt styreformann i Stjørdal Røde Kors og Lions Club Stjørdal.


== Referanser ==


== Litteratur ==
Salberg, Bjarne T. (1992). Stjørdalens Blad gjennom 100 år. Trondheim. 
Salberg, Bjarne T. (1980). Stjørdal yrkesskole 50 år 1930–1980. Stjørdal.
Ektemannens kvaler

«Ektemannens kvaler» er et skillingstrykk. Alf Prøysen samlet det inn til sin visespalte i bladet «Magasinet for alle» årgang 1955-1956. Han skriver som notat til denne visa at den var veldig populær i sin tid, ja den var så pass mye sunget at den fikk den tvilsomme ære at det ble laget en pornografisk tekst ved siden av den originale viseteksten. Melodien til skillingsvisen er «Æ sku au ha løst te å gifte meg».


== Teksten ==


== Kilder ==
De gamle visene 2 med Alf Prøysen. Forlaget For Alle, Oslo 1973
Konfliktåret 1898

Konfliktåret 1898 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1898.


== Pågående kriger ==
Den filippinsk-amerikanske krig (1898-1913)
Den spansk-amerikanske krigen
Mahdistopprøret (1881-1899)
Den cubanske uavhengighetskrigen (1895-1898)
Cuba og USA på den ene siden
Spania på den andre siden


== Hendelser ==
19. april – Den spansk-amerikanske krigen bryter ut da USA erklærer krig mot Spania når USA påstår at Spania har senket USAs krigsskipet USS «Maine» den 15. februar 1898.
August – Amerikanske tropper inntar Manila.
2. september – I slaget ved Omdurman beseires Mahdisttropper på omkring 50 000 mann av 26 000 britisk-egyptiske tropper.
10. desember – Den spansk-amerikanske krigen avsluttes når USA og Spania slutter fred ved en avtale i Paris i Frankrike. Spania avstår flere områder utenfor Europa til USA. Det bryter ut opprør på Filippinene blant nasjonalister, som vil ha et selvstendig Filippinene, og blir innledningen till den filippinsk-amerikanske krig


== Fødsler ==
4. mars — Hans Krebs, tysk militæroffiser og generalstabssjef i Wehrmacht (død 1945)
17. mai — Karl Mauss, tysk militæroffiser (død 1959)
31. juli — Horst von Mellenthin, tysk artillerigeneral (død 1977)
30. september — Nikolaus Groß, tysk fagforeningsmann og motstandskjemper, henrettet av nazistene (død 1945)
12. oktober — Hans Georg Klamroth, tysk medvirkende til det planlagte attentatet på Adolf Hitler 20. juli 1944 (død 1944)
28. desember — Otto Hübener, tysk motstandskjemper (død 1945)


== Dødsfall ==
29. desember —  Moritz von Egidy, tysk offiser og moralfilosof (født 1847)
Arusha

Arusha er en by i nordlige Tanzania. Den er hovedstad i regionen med samme navn, og hadde 416 442 innbyggere ved den offisielle folketellingen i 2012. Arusha er omringa av noen av Afrikas mest kjente landskap og nasjonalparker; byen ligger nedenfor Mount Meru på den østre kanten av Riftdalen, og ligger i nærheten av Serengeti, Ngorongoro-krateret, Manyarasjøen, Olduvai Gorge, Tarangire nasjonalpark og Kilimanjaro, samt at Arusha nasjonalpark ligger på Mount Meru.
Hovedkvarteret til Det østafrikanske fellesskap ligger i Arusha, og siden 1994 har den vært vertskap for Det internasjonale tribunalet for Rwanda nedsatt av FN. Det er en flerkulturell by med en afrikansk majoritet og store arabiske og indiske minoriteter, samt europeere og amerikanere.


== Referanser ==


== Eksterne lenker ==
Arusha Times
Konfliktåret 1908

Konfliktåret 1908 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1908.


== Pågående konflikter ==
Den filippinsk-amerikanske krig (1899-1913)
USA, Macabebe-speiderne på den ene siden
Filippinene, Sultanatet Sulu, Katipunan, Moro på andre siden.
Folkemordet på herero- og namafolket (1904-1908)


== Hendelser ==
6. januar – Opprør i Marokko. Mulai Hafid utropes til ny sultan i Fez.
1. februar – I Lisboa, Portugal myrdes kong Carlos I og hans kronprins. Kongens nest eldste sønn blir ny konge under navnet Manuel I.
14. juni – Tyskland vedtar å ruste opp marinen med ytterlige fire slagskip.
23. juni – I Persia avsetter Muhammed Ali Shah regjeringen, innfører unntakstilstand og opphever grunnloven av 1906. Statskuppet utløser borgerkrig.
13. juli – På havnen Malmö, Sverige sprenges fartøyet «Amalthea» som benyttes som herberge for engelske streikebrytere. En omkommer og 23 kommer til skade. Senere dømmes en ungsosialist til døden og to til livsvarig straffearbeide for attentatet. Dødsstraffen omgjøres til slutt til livsvarig straffearbeide.
24. juli – I Tyrkia tvinger Ungtyrkerne sultan Abd al-Hamid II til å gjeninnføre grunnloven av 1876.
20. august – Kong Leopold II av Belgia overfører kolonien Kongo, inntil da kongens private eiendom, til den belgiske staten.
23. august – I Marokko beseirer sultan Mulai Hafid den gamle sultanen Abdul Aziz ved Marrakech.
5. oktober – Bulgaria erklærer seg uavhengig fra Tyrkia.
6. oktober – Østerrike-Ungarn annekterer Bosnia-Hercegovina. Serbia og Montenegro mobiliserer. Bosniakrisen, som oppstår, pågår til 1909.
7. oktober – Kypros går i union med Hellas.


== Fødsler ==


== Dødsfall ==
…
Konfliktåret 1914

Konfliktåret 1914 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1914.


== Pågående kriger ==
Første verdenskrig (1914-1918)
Den meksikanske revolusjon (1910-1917)


== Hendelser ==

28. juni – Østerrike-Ungarns tronfølger myrdes i Sarajevo (Skuddene i Sarajevo). Opptakten til første verdenskrig.
28. juli – Den svarte uken begynner.
1. august – Tyskland erklærer krig mot Russland.
6. august – Østerrike-Ungarn erklærer krig mot Russland. Serbia erklærer krig mot Tyskland.
8. august – Montenegro erklærer krig mot Østerrike-Ungarn. Serbia erklærer krig mot Tyskland.
12. august – Storbritannia erklærer Østerrike-Ungarn krig.
17. august – Hindenburg anfaller Russland og seirer 2. september i slaget ved Tannenberg.
23. august – Japan erklærer Tyskland krig.
24. august – tysk seier over Frankrike i slaget om grensene.
25. august – Japan erklærer Østerrike-Ungarn krig.
28. august – Østerrike-Ungarn erklærer Belgia krig.
David Beatty beseirer Tyskland i det første slaget ved Helgolandsbukten.
9. september – Den tyske offensiven stoppes i slaget ved Marne.
13. september – Frankrike og Storbritannia starter en offensiv i det første slaget ved Aisne.
18. oktober – Det første slaget ved Ypres.
2. november – Serbia erklærer Det osmanske rike krig.
5. november – Russland, Storbritannia og Frankrike erklærer Det osmanske rike krig.
10. november – Mange tyske studenter stuper i der Kindermord ved Langemark.
22. november – Slutten av kappløpet mot havet, fortsettelsen er skyttergravskrig.


== Fødsler ==
28. juni: Tikken Manus, norsk motstandskvinne under andre verdenskrig (død 2010)…


== Referanser ==
Bjørn Magne Solvik

Bjørn Magne Solvik (født 6. juli 1973) er en norsk tidligere politiker (FrP, senere H). 
Solvik var formann i Finnmark Fremskrittsparti og lokallagsformann i Nordkapp FrP før han meldte seg ut i kjølvannet av «Dolkesjø»-landsmøtet i 1994. Han gikk senere inn i Høyre. Solvik har også vært aktiv i miljøet rundt Liberaleren og FRIdemokratene.
Pr. 2010 arbeider Solvik i Radio Nordkapp.


== Kilder ==
«Fylkesformann i Finnmark Frp melder seg ut av partiet». NTBtekst 13. mai 1994
«Bjørn Magne Solvik». Liberaleren. Arkivert fra originalen 10. oktober 2010. Besøkt 10. oktober 2010.
Middelpersisk

Middelpersisk var et iransk språk i det sørvestlige Iran, som under Sasanidedynastiet i tiden 224-654 e.Kr. ble et overklassespråk, og på denne måten utbredte seg til andre regioner. Middelpersisk er klassifisert som et vestiransk språk. Det utgikk fra gammelpersisk og er forgjengeren til persisk.
Endonymet for det middelpersiske språket, og muligens også gammelpersisk, var pārsik, «språket til pārserne» i den nåværende provinsen Fars. Middelpersisk besto av en flere dialekter og varianter. En variant var pahlavīk (pahlavi), «språket til parterne», og en annen variant var nevnte pārsik, det offisielle språket til Sasanidedynastiet og hva de fleste lingvister refererer til de benytter betegnelsen middelpersisk.


== Referanser ==


== Eksterne lenker ==
Middelpersiske tekster hos TITUS
Nettstedet til forskeren Raham Asha, mange middelpersiske original og oversettelse
Kristian Eidesvik

Kristian Eidesvik (født 19. september 1945) er en norsk reder og tidligere politiker (FrP). Han eier rederiet Wilson.
Eidesvik har vært sentralstyremedlem i Fremskrittspartiet, gruppeleder i Hordaland fylkesting, styremedlem i Hordaland Frp og møtende varamann på Stortinget for Hordaland. Han meldte seg ut av partiet i kjølvannet av Fremskrittspartiets landsmøte 1994.


== Kilder ==
«Navn i nyhetene». Aftenposten 16. august 1992
«Eidesvik, Kristian». stortinget.no. Besøkt 10. oktober 2010. 
«Eidesvik melder seg ut». Bergens Tidende 18. april 1994


== Eksterne lenker ==
(no) Kristian Eidesvik hos Stortinget 
(no) Kristian Eidesvik hos Norsk senter for forskningsdata
Zurvanisme

Zurvanisme er en utdødd grein innenfor Zoroastrismen som betraktet guddommen Zurvan som det første prinsipp og som den opprinnelige skaperguden.
I zurvanismen er Zurvan oppfattet som hypostasen av tid og rom. Zurvan er en normalisert gjengivelse av det som i middelpersisk uttales som Zurvān, Zruvān eller Zarvān, avledet av avestisk zruvan-, «tid» eller «gammel tidsalder».I motsetning til den mazdeiske zoroastrismen, oppfattet ikke zurvanismen Ahura Mazda som den transcendentale skaperen, men som den ene av to guddommer under ledelse av Zurvan. Zurvanismen var et filosofisk forsøk på å løse paradokset og dilemmaet i Jasna 30.3 hvor lysets gud Ahura Mazda og mørkets demon Angra Mainyu (Ahriman) omtales som «tvilling-ånder».


== Litteratur ==
Boyce, Mary (1957). «Some reflections on Zurvanism». Bulletin of the School of Oriental and African Studies. London: SOAS. 19 (2): 304–316. doi:10.1017/s0041977x00133063. 
Duchesne-Guillemin, Jacques (1956). «Notes on Zurvanism». Journal of Near Eastern Studies. Chicago: UCP. 15 (2): 108–112. doi:10.1086/371319. 
Frye, Richard (1959). «Zurvanism Again». The Harvard Theological Review. London: Cambridge. 52 (2): 63–73. doi:10.1017/s0017816000026687. 
Shaki, Mansour (2002). «Dahri». Encyclopaedia Iranica. New York: Mazda Pub. s. 35–44. 
Zaehner, Richard Charles (1940). «A Zervanite Apocalypse». Bulletin of the School of Oriental and African Studies. London: SOAS. 10 (2): 377–398. doi:10.1017/s0041977x00087577. 
Zaehner, Richard Charles (1955). Zurvan, a Zoroastrian dilemma (Biblo-Moser utg.). Oxford: Clarendon. ISBN 0-8196-0280-9. 
Zaehner, Richard Charles (1961). The Dawn and Twilight of Zoroastrianism (2003 Phoenix utg.). New York: Putnam. ISBN 1-84212-165-0.  A section of the book is available online. Several other websites have duplicated this text, but include an "Introduction" that is very obviously not by Zaehner.
Zaehner, Richard Charles (1975). Teachings of the Magi: Compendium of Zoroastrian Beliefs. New York: Sheldon. ISBN 0-85969-041-5.
Paal A. Bjørnestad

Paal Andre Bjørnestad (født 17. april 1968 i Bergen) er en norsk diplomat og politiker (FrP). Han var fra oktober 2013 til desember 2016 statssekretær i Finansdepartementet for Siv Jensen i Erna Solbergs regjering.Bjørnestad er utdannet cand.oecon. fra Universitetet i Oslo (1998) og tok deretter Master of International Affairs ved Columbia University. Han tok Utenriksdepartementets aspirantkurs i 2000–2001. Han var deretter ambassadesekretær ved de norske ambassadene i Brussel, Pretoria og Riyadh.
Bjørnestad satt i formannskapet i Bergen 1987–1991. Han var politisk nestformann i FpU 1987–1989, og satt i FrPs sentralstyre fra 1992 til 1993. Han var også vararepresentant på Stortinget for Hordaland i perioden 1989–1993, og møtte tilsammen 264 dager. Bjørnestad forlot partiet i etterkant av «Dolkesjø»-landsmøtet i 1994.


== Referanser ==


== Kilder ==
«Bjørnestad, Paal A.». stortinget.no. Besøkt 10. oktober 2010. 


== Eksterne lenker ==
(no) Paal Bjørnestad hos Stortinget 
(no) Paal Bjørnestad hos Norsk senter for forskningsdata
Kvelerfiken

Kvelerfiken er ingen egen art men en gruppe i fikenslekten som har en likhet i voksemåte.
De begynner som epifytter når ett frø havner oppe i et tre (f.eks. med avføring fra fugler). Denne lever til å begynne med på regnvann samtidig som den sender ned lange røtter mot bakken. Når den til slutt når bakken (eller en samling med planterester) begynner den å sende opp næring, planten vokser fortere og sender ned flere røtter.
Etter mange år har veksten stengt inne vertsplanten helt, med det resultat at denne dør og brytes ned. Tilbake står bare fikenplanten som et hult tre der røttene danner en såkalt pseudopseudostamme.


== Eksempel på kvelerfiken ==
Ficus aurea
Ficus barbata
Ficus watkinsiana
Banyan
Mosterøy bedehus

Mosterøy bedehus ligger på Mosterøy i Rennesøy kommune. Det ble bygget i 1905, restaurert og bygget om i 1959. 
I 1984 ble en vanntank i kjelleretasjen fjernet, og det ga plass til å innrede både kjøkken, gang og toaletter. Huset fikk nye vinduer i kjelleren sommeren 2009, og høsten 2010 er det planer om å pusse storsalen og andre etasje, som blant annet skal få nye vinduer. Ved oppussingen som en skal i gang med nå, er det et mål å få bygget et nytt inngangsparti slik at for eksempel rullestolbrukere enklere kan komme inn.
Mosterøy bedehus brukes som samfunnshus, det er søndagsskole der og Utstein 4H bruker det også innimellom.
Løftebro

Løftebro er en bro som løftes opp ved hjelp av motorer og vertikale skinner. Broen løftes opp når store skip skal passere under.
Løftebroer er billigere å bygge enn andre typer av bevegelige broer, de trenger blant annet mindre motvekt enn for eksempel klaffebroer. En ulempe er at passasjen også i åpnet tilstand har en begrenset seilingshøyde. De Hef i Rotterdam er et eksempel på en løftebro.


== Galleri ==

		
		
		
		


== Litteratur ==
Leonardo Fernandez Troyano (2003). Bridge Engineering: A Global Perspective. Thomas Telford Publishing. ISBN 978-0-7277-3215-6. 


== Referanser ==


== Eksterne lenker ==
(en) Lift bridges – kategori av bilder, video eller lyd på Commons
From Cleveland 2 Cali

From Cleveland 2 Cali er et samlealbum utgitt av rapperen Flesh-n-Bone i 1998. Albumet printet bare ut 100 kopier, så det regnes av fans som et sjeldent samleobjekt. Albumet introduserer artister fra Flesh-n-Bones plateselskap «Flesh-n-Bone Inc.» (i dag kjent som «Flesh-n-Bone Global»).


== Sporliste ==
«Intro»
«Dead Ringer» (med Afta Maff)
«Roof is Leaking»
«Pump Pump» (med Bar Nun)
«Redemtion» (med Afta Maff)
«Mind Games» (med Ms. Illegal)
«Mr. Playa Hater» (med Bar Nun)
«Death Before Dishonor» (med BG Knocc Out & Afta Maff)
«AK 47 Spray» (med Spice 1)
«Hardtimes» (med E-Mortal Thugz & 2 Gunz)
«Kingdom» (med Bar Nun)
«Judged by 12, Carried by 6» (med Layzie Bone)
«Hard Dick and Bubble Gum» (med Afta Maff, C-Note, D-Flex, Big Man & Juice)
«What Chu Gon Do» (med Afta Maff)
5th Dog Let Loose

5th Dog Let Loose er det andre studioalbumet til rapperen Flesh-n-Bone. Albumet ble utgitt etter rapperen ble satt i fengsel i 1999, og albumtittelen ble endret fra Book of Thugs til 5th Dog Let Loose. 


== Sporliste ==
«The Last Tru Souljahs/Hero» (med Black Hole, Two Gun & E-Mortal Thugs)
«Amen» (med Montell Jordan)
«Way Back» (med Layzie Bone & Ms. Chaz)
«If You Could See» (med Layzie Bone & Wish Bone)
«Word To The Wise»
«The Master»
«Say A Little Prayer»
«Havin' A Ball»
«Kurupted Flesh» (med Kurupt)
«Deadly»
«Come Fuck With Me»
«No Other Like My Kind» (med Ms. Chaz)
«Silent Night» (med B.G. Knocc Out & Damon Elliot)
«B.Y.O.B.» (bonus)
«Too Greedy» (bonus)
«Armageddon» (bonus)


== Eksterne lenker ==
(en) 5th Dog Let Loose på Discogs 
(en) 5th Dog Let Loose på MusicBrainz
Thug by Nature

Thug by Nature er det første studioalbumet til rapperen Layzie Bone. Han tok med dette albumet aliaset «L-Burna».


== Sporliste ==
«Carole of the Bones»
«Battlefield»
«Connectin' the Plots» (med WC)
«Fear No Man»
«Time Will Tell» (med Dekumpozed)
«Where You Goin'?» (Skit)
«How Long Will It Last»
«Deadly Musical»
«Fire in tha Hole» (Skit)
«There They Go» (med Aaron Hall)
«My Niggaz»
«Still the Greatest» (med Flesh-n-Bone & Big Chan)
«Make My Day» (med Baby S)
«Lock-n-Load»
«Up against the Wall»
«Thug by Nature»
«Smoke On»
«Listen»
«As the Rain» (Bonusspor)


== Eksterne lenker ==
(en) Thug by Nature på Discogs 
(en) Thug by Nature på MusicBrainz 
(en) Thug by Nature på Spotify 
(en) Thug by Nature på AllMusic
Sangchwa

Sangchwa er en koreansk militær rang i det den nordkoreanske hæren. Graden tilsvarer en oberst. Offisersmerket til en sangchwa er to striper med tre stjerner mellom seg.